user
Gịnị bụ asụsụ?
assistant
Asụsụ bụ otu njirimara mmadụ. Ọ dịkwa ezigbo mkpa na ndụ mmadụ. Asụsụ malitere mgbe mmadụ malitere. A na-ahụta asụsụ dịka ụzọ mmadụ na mmadụ ibe ya si enwe mmekọrịta. E nwere asụsụ dị icheiche n’elu ụwa, mana ha niile na-arụ otu ọrụ; nke bụ iji kwupụta, kọwapụta maọbụ gosipụta echiche mmadụ. Dịka Igbo tụrụ n’ilu na ọkwa mba na-achị n’olu n’olu, etu a ka e nwere ike isi kọwapụta asụsụ. Asụsụ dị n’ụdị n’ụdị. Obodo, mba maọbụ agbụrụ ọbụla nwere asụsụ nke ha, bụ nke ha na-asụ, agụ, ede ma na-aghọta nke ọma.
Asụsụ bụ usoro ọdịmara (symbol) ihe anyị nwere ike ihụ anya, metụ aka, bụrụkwa usoro nkamara (spoken) nke bụ ihe ekwuru n’ọnụ nke mmadụ ji enwe mmekọrịta. Asụsụ nwekwara mpụtara nke bụ na anyị nụ mkpụrụokwu ọbụla a kpọpụtara, mpụtara ya abia anyị n’obi. Nke a pụtara na asụsụ ọbụla na-enwe usoro mkpọpụta, mkpụrụasụsụ, mkpụrụokwu, nakwa usoro ndepụta ya. Asụsụ bụ okwu ọnụ nkịtị gbasoro ezi usoro, nwere nghọta zuru oke nke mmadụ na ibe ya ji enwe mmekọrịta. Asụsụ malitere mgbe mmadụ jiri pụta ụwa.